ປ. ໂອບາມາ ຈະເຂົ້າຮ່ວມ ກອງປະຊຸມ ກຸ່ມຈີ 20 ຢູ່ຈີນ ແລະ ເອເຊຍຕາເວັນອອກ ຢູ່ ລາວ
ປະທານາທິບໍດີ ໂອບາມາ ຈະເປັນຜູ້ນຳສະຫະລັດ ຄົນທຳອິດ ທີ່ຈະເດີນທາງມາຢ້ຽມຢາມລາວ ເວລາທ່ານເຂົ້າຮ່ວມ ກອງປະຊຸມສຸດຍອດອາຊ່ຽນ ແລະເອເຊຍຕາເວັນອອກ ຢູ່ວຽງຈັນ.
ອະນາຄົດກ່ຽວກັບການສ້າງຄວາມກ້ຳເກິ່ງຄືນໃໝ່ຂອງສະຫະລັດໄປຍັງເຂດເອເຊຍປາ ຊີຟິກແມ່ນຍັງບໍ່ແນ່ນອນໃນຂະນະທີ່ປະທານາທິບໍດີບາຣັກ ໂອບາມາເດີນທາງຖ້ຽວສຸດທ້າຍໄປຢ້ຽມຢາມຂົງເຂດດັ່ງກ່າວ ໃນຖານະປະທານາທິບໍດີ ທ່ານໂອບາມາ ຈະແກ້ໄຂຫຼາຍໆບັນຫາທີ່ກອງປະຊຸມສຸດຍອດ ຂອງກຸ່ມຈີ 20 ຢູ່ເມືອງຫາງໂຈ ປະເທດຈີນ ຫລັງຈາກນັ້ນ ທ່ານກໍຈະອອກເດີນທາງ ມາຍັງຄອນວຽງຈັນ ສປປ ລາວ ເພື່ອເຂົ້າຮ່ວມກອງປະຊຸມສຸດຍອດ ຂອງສະມາຄົມບັນດາປະຊາຊາດໃນເຂດເອເຊຍຕາເວັນອອກສຽງໃຕ້ຫຼືອາຊ່ຽນແລະກອງປະຊຸມສຸດຍອດເອເຊຍຕາເວັນອອກ ຜູ້ສື່ຂ່າວທຳນຽບຂາວ Mary Alice Salinas ມີລາຍງານກ່ຽວກັບເລື້ອງນີ້ ດັ່ງ ໄພສານ ຈະນຳເອົາລາຍລະອຽດ ມາ ສະເໜີທ່ານ ໃນອັນດັບຕໍ່ໄປ ໃນການເດີນທາງໄປຢ້ຽມຢາມຂົງເຂດເອເຊຍຄັ້ງທີ 11 ແລະກໍເປັນຄັ້ງສຸດທ້າຍນີ້ ແຜນ ການຂອງປະທານາທິບໍດີບາຣັກ ໂອບາມາ ກໍແມ່ນວາງຕົວສະຫະ ລັດ ໃຫ້ເປັນຜູ້ນຳຂອງຂົງເຂດ ຊຶ່ງຈະຂຶ້ນຢູ່ກັບວ່າ ຂໍ້ຕົກລົງພາຄີຂ້າມມະຫາສະມຸດປາຊີຟິກຫຼື TPP ຂອງທ່ານ ໄດ້ຮັບການສະໜັບສະໜຸນຢ່າງພຽງພໍ ຢູ່ພາຍ ໃນປະເທດຫຼືບໍ່? ປະທານາທິບໍດີໂອບາມາ ກ່າວວ່າ “ແມ່ນແລ້ວ ເວລານີ້ຂ້າພະເຈົ້າຍັງເປັນປະ ທານາທິບໍດີຢູ່ ແລະຂ້າພະເຈົ້າກໍເຫັນພ້ອມນຳ ແລະຂ້າພະເຈົ້າຄິດວ່າ ຂ້າພະເຈົ້າມີເຫດຜົນທີ່ດີກວ່າ ” ທ່ານຕ້ອງໄດ້ຊັກຊວນໃຫ້ລັດຖະສະພາ ໃຫ້ສັດຕະຍາບັນຕໍ່ຂໍ້ຕົກລົງ ທີ່ປະກອບ ດ້ວຍ 12 ປະເທດ ຊຶ່ງຮູ້ກັນໃນຊື່ ພາຄີຂ້າມມະຫາສະມຸດຫຼື TPP ປະທານາທິບໍດີໂອບາມາ ກ່າວວ່າ “ມັນເປັນໄປບໍ່ໄດ້ ທີ່ຈະຕັດພວກເຮົາອອກ ໂດຍທີ່ວ່າເສດຖະກິດຂອງພວກເຮົາໄດ້ມີການຮວມຕົວກັນແບບໃດ ” ແຕ່ແນວໃດກໍຕາມ ທ່ານຈະໄດ້ຮັບການຕ້ານຢັນໃນລະຫວ່າງປີແຫ່ງການເລືອກຕັ້ງປະທາ ນາທິບໍດີ ໂດຍທີ່ຜູ້ສະໝັກຂອງທັງສອງພັກໃຫຍ່ ຕ່າງກໍໄດ້ພາກັນອອກມາກ່າວຄັດຄ້ານຕໍ່ຍຂໍ້ຕົກລົງທີ່ວ່ານີ້ ທ່ານ Donald Trump ຜູ້ສະໝັກ ປະທານາທິບໍດີຂອງພັກຣີພັບບລີກັນ ກ່າວວ່າ “ພວກເຮົາຈະຖອນໂຕອອກຈາກຂໍ້ຕົກລົງນີ້ ກ່ອນທີ່ຂໍ້ຕົກລົງດັ່ງກ່າວຈະເກີດຂຶ້ນດ້ວຍຊ້ຳ ” ສ່ວນທ່ານນາງ Hillary Clinton ຜູ້ສະໝັກຂອງພັກເດໂມແຄຣັດ ກໍກ່າວວ່າທ່ານນາງບໍ່ເຫັນພ້ອມນຳເຊັ່ນດຽວກັນ “ຂ້າພະເຈົ້າຄັດຄ້ານຕໍ່ຂໍ້ຕົກລົງໃນເວລານີ້ ຂ້າພະເຈົ້າຈະຄັດຄ້ານຕໍ່ໄປ ຫລັງຈາກການເລືອກຕັ້ງແລ້ວ ແລະກໍຈະຄັດຄ້ານ ຫລັງຈາກໄດ້ເປັນປະທານາທິບໍດີ ” ເຖິງແມ່ນວ່າ ຈະໄດ້ຮັບການສະໜັບສະໜຸນທາງດ້ານການທູດ ແລະທາງດ້ານຄວາມໝັ້ນ ຄົງກໍຕາມ ຖ້າປາສະຈາກຂໍ້ຕົກລົງພາຄີຂ້າມມະຫາສະມຸດປາຊີຟິກແລ້ວອົງປະກອບທາງດ້ານເສດຖະກິດ ໃນການສ້າງຄວາມກ້ຳເກິ່ງຄືນໃໝ່ໄປຍັງ ເຂດເອເຊຍປາຊິຟິກກໍຈະພັງທະລາຍລົງ ທ່ານ Douglas Paal ຈາກອົງການກອງທຶນເພື່ອສັນຕິພາບນາໆຊາດ Car-negie ກ່າວວ່າ “ຄວາມເຊື່ອຖືຫລາຍໆຢ່າງຈະຫາຍສາບສູນໄປ ຖ້າຂໍ້ຕົກລົງພາຄີຂ້າມມະຫາສະມຸດປາຊີຟິກຫາຍໄປ ” ຊຶ່ງຈະພາໃຫ້ບັນດາປະເທດຕ່າງໆໃນເຂດເອເຊຍ ເກີດມີຄວາມສົງໄສບໍ່ແນ່ໃຈ ທ່ານ Paal ກ່າວຕື່ມວ່າ “ພວກເຂົາເຈົ້າຈະມີທາງເລືອກພຽງທາງດຽວ ນັ້ນກໍຄືຈີນ ສະຫະ ລັດຈະບໍ່ເປັນທີ່ສົນໃຈຫຍັງຫລາຍສຳລັບພວກເຂົາເຈົ້າ ” ໃນກອງປະຊຸມສຸດຍອດອາຊ່ຽນ ແລະເຂດເອເຊຍຕາເວັນອອກ ຢູ່ ສປປ ລາວນັ້ນ ປະທານາທິບໍດີໂອບາມາ ຈະຊອກຫາຊ່ອງທາງເພື່ອໃຫ້ການຄ້ຳປະກັນແກ່ບັນດາປະເທດສະມາ ຊິກກ່ຽວກັບຄວາມໝັ້ນໝາຍຂອງສະຫະລັດ ໃນການສ້າງຄວາມກ້ຳເກິ່ງໄປຍັງຂົງເຂດດັ່ງ ກ່າວຄືນໃໝ່ ທີ່ກອງປະຊຸມສຸດຍອດຂອງກຸ່ມຈີ 20 ທີ່ເມືອງຫາງໂຈ ທ່ານຈະໃຫ້ການຄ້ຳປະກັນອີກເທື່ອນຶ່ງຕໍ່ປະທານປະເທດຈີນ ທ່ານ Xi Jinping ທີ່ວ່າ ສະຫະລັດບໍ່ໄດ້ຄັດຄ້ານຕໍ່ການມີອິດທິ ພົນເພີ້ມຂຶ້ນຂອງຈີນ ນອກນັ້ນ ຜູ້ນຳທັງສອງຍັງຈະຫາລືກັນກ່ຽວກັບບັນຫາທີ່ສຳຄັນຕ່າງໆ ເຊັ່ນການວາງທ່າທີແບບຮຸກຮານຂອງຈີນ ຢູ່ທະເລຈີນໃຕ້ ແລະກິດຈະກຳຕ່າງໆທາງອິນເຕີແນັດ ທ່ານ Paal ກ່າວວ່າ “ຂ້ອຍຄິດວ່າ ສິ່ງສຳຄັນສຳລັບທ່ານໂອບາມາ ໃນລະ ຫວ່າງການພົບປະກັບທ່ານ Xi Jinping ນີ້ ກໍແມ່ນກຳນົດຂີດແດງ ຈຳນວນນຶ່ງ ສິ່ງທີ່ພວກເຮົາບໍ່ສາມາດຮັບເອົາໄດ້ ” ພວກຜູ້ນຳຂອງກຸ່ມຈີ 20 ຈະຫາລືກັນກ່ຽວກັບຊ່ອງທາງເພື່ອກະຕຸກຊຸກຍູ້ເສດຖະກິດໂລກ ທີ່ກຳລັງອ່ອນແອ ແລະຊຸກຍູ້ໃຫ້ມີການດຳເນີນການຕໍ່ໄປກ່ຽວກັບມາດຕະການຕ່າງໆເພື່ອຮັບມືກັບການປ່ຽນແປງຂອງດິນຟ້າອາກາດ